CELEX: 62019CN0675
Language: hu
Date: 2019-09-09 00:00:00
Title: C-675/19. SA. sz. ügy: Végrehajtás foganatosítására való felhatalmazás iránt 2019. szeptember 9-én benyújtott kérelem – Ntinos Ramon kontra Európai Bizottság

23.12.2019   
            
            
               HU
            
            
               Az Európai Unió Hivatalos Lapja
            
            
               C 432/21
            
         
      Végrehajtás foganatosítására való felhatalmazás iránt 2019. szeptember 9-én benyújtott kérelem – Ntinos Ramon kontra Európai Bizottság
      (C-675/19. SA. sz. ügy)
      (2019/C 432/26)
      Az eljárás nyelve: görög
      
         Felek
      
      
         Kérelmező: Ntinos Ramon (képviselők: Achilleas Dimitriadis és Charalampos Pogiatzis ügyvédek)
      
         Kérelmezett: Európai Bizottság
      
         Kérelmek
      
      A kérelmező azt kéri, hogy:
      
                  Α.
               
               
                  A Bíróság az Európai Unió kiváltságairól és mentességeiről szóló 7. sz. Jegyzőkönyv (1) szerint függessze fel az Európai Bizottság mentességét, és engedélyezze az alábbiak kézbesítését és végrehajtását:
                  
                              1)
                           
                           
                              az Eparchiako Dikastirio Ammochostou (famagustai kerületi bíróság, Ciprus) 2019. június 26-i, harmadik személynél történő végrehajtás foganatosítására való felhatalmazásról szóló közbenső végzése (Garnishee Order Nisi),
                           
                        
                              2)
                           
                           
                              az említett bíróság által elrendelt bármely intézkedés,
                           
                        
                              3)
                           
                           
                              bármely más kapcsolódó intézkedés.
                           
                        
            
                  Β.
               
               
                  A Bíróság rendelkezzen el bármely olyan intézkedésről/és vagy jogorvoslatról, amelyet a jelen ügyben méltányosnak és pártatlannak ítél.
               
            
                  C.
               
               
                  A Bíróság a kérelmezettet kötelezze a HÉÁ-t magukban foglaló költségek viselésére.
               
            
         (1)  HL 2016. C 202, 266. o.